A 2. Csatacirkáló raj tagjaként, Charles Fitzgerald Sowerby kapitány irányítása alatt az "Invincible" is részt vett a skagerraki csatában, 1916. május 31-én. A csata során a hajó találatokat kapott az "SMS Lützow" és SMS Derfflinger hajók 280 mm-es ágyúitól. A német hajók három sortüzet adtak le egyenként, amitől az Invincible 90 másodperc alatt megsemmisült. A legénység 1032 tagjából mindössze 6 fő menekült meg, legtöbben odavesztek, köztük Hood admirális. Az Invincible osztály csatacirkálói gyors, erős fegyverzetű hajók voltak, páncélzatuk viszont messze nem felelt meg a velük szemben támasztott kihívásoknak.